"Setswana Puotlaleletso ya Ntlha (FAL)/P2 22 DBE/2022 SC/NSC KAROLO YA D: POKO Araba dipotso TSOTLHE mo karolong e. POTSO 7: MABOKO A SETSWANA: Morulaganyi – MK Mothoagae Buisa dinopolo tse di latelang, mme morago o arabe dipotso. 7.1 NTWA YA 1939–45 – LD Raditladi 1 Go kile ga tsoga leruuruu maloba, 2 Leruuuu la marumo la dikanono, 3 Bana ba Yuropa ba ipetsa dihuba, 4 Komano ya bona ya utlwala le kwano; 5 Ba re, lefatshe leno ope ga a na le sema, 6 Bana ba Yuropa botlhe ba a lema. 7 Majeremane ba tswa modutla wa kgetse, 8 Ba itshema maruarua ba kometsa batho, 9 Le Mapolare ba ba meletsa metse, 10 Le kwa Austria le gone ba phura batho, 11 Merafe ya etsa diphologolo sekgweng, 12 Di utlwile lerumo la batsomi nageng. 13 Bana ba thebe setsibasehibidu, 14 Sesweu, setala, se motshe wa godimo, 15 Ba ara, bana ba motlhaba o o morodu, 16 Ba duma, ba etsa tladi ya legodimo: 17 Lentswe la bona la utlwala kwa Amerika, 18 Le rona ra le utlwa re le mono Aferika. 19 Majeremane ba rutla kwa Dankeke, 20 Marumo a bone a atlolola lenaga, 21 A thuba matlo a mantsi le dikereke; 22 Batho ba aga mesimeng ba se dinoga, 23 Fa nonyane tsa baba di kala marung, 24 Di latlha mae a tsona bogorogorong. 7.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Go ya ka diteng, go ne go dirisiwa … mo ntweng. A dijanaga B dikepe C difofane D diphologolo (1) 7.1.2 Leboko le, ke la mofuta ofe? Tshegetsa ka lebaka. (2) 7.1.3 Ntwa e mmoki a buang ka yona e tsere dingwaga di le kae? (2) Kwalololo e ileditswe Phetla"